ปูพรมตรวจค้นเป้าหมาย 4 จุด ใน 3 จังหวัด ตั้งเซิฟเวอร์เว็บไซต์พนันฟุตบอลออนไลน์
พลตำรวจเอก ดำรงศักดิ์ กิตติประภัสร์ รองผู้บัญชาการตำรวจแห่งชาติ แถลงผลการปฏิบัติของศูนย์ปราบปรามการอาชญากรรมทางเทคโนโลยี หรือศูนย์ PCT ช่วงเดือนพฤษภาคมถึงมิถุนายน 2564 มีผลการจับกุมคดีสำคัญทั้งสิ้น 17 คดี ผู้ต้องหา  46 คน พบผู้เสียหาย 2,000 คน มูลค่าความเสียหายรวมกว่า 1,000 ล้านบาท เช่น การตรวจค้นสำนักใบ้หวยแม่น้ำหนึ่งและจับกุมเครือข่ายพนันออนไลน์ พบเงินหมุนเวียนในบัญชีรวมหลายพันล้านบาท คดีล่าสุดตำรวจปูพรมตรวจค้นเป้าหมายเครือข่ายเว็บไซต์พนันฟุตบอลยูโร  4 จุด ใน 3 จังหวัด พื้นที่กรุงเทพมหานคร ปทุมธานีและขอนแก่น จับผู้ต้องหาได้รวม  5 คน หนึ่งในนี้จับนายธนวิชญ์ได้ที่บ้านหลังหนึ่ง ในหมู่บ้านหรู รามอินทรา 65 เขตบางบอน กรุงเทพฯ ซึ่งเป็นที่ตั้งเซิร์ฟเวอร์พนันฟุตบอลออนไลน์ พร้อมยึดของกลาง  รถยนต์ 2 คัน  คอมพิวเตอร์โน๊ตบุ๊ค 2 เครื่อง สมุดบัญชีธนาคาร 5 เล่ม ซิมการ์ด  194 ชิ้น บัตร ATM 14 ใบ พบยอดเงินหมุนเวียนในบัญชีประมาณ 50 ล้านบาทต่อเดือน โดยทรัพย์สินที่ตรวจพบทั้งหมด จะทำรายงาน ปปง. มีคำสั่งยึดและอายัดตามกฎหมายฟอกเงิน พร้อมขยายผลถึงเครือข่ายเพิ่มเติมต่อไปนอกจากนี้ ยังมีคดีที่กลุ่มผู้เสียหายถูกหลอกให้ร่วมลงทุนแชร์ออนไลน์ ในชื่อกลุ่มบ้านปีใหม่ ซึ่งมีมูลค่าความเสียหายมากกว่า 100 ล้านบาท รวมไปถึงผู้เสียหายในคดีที่ถูกนำรูปโปรไฟล์ในทวิตเตอร์ไปสวมรอยหลอกค้าประเวณีและผู้เสียหายถูกหลอกในคดีโรแมนซ์สแกมและเงินดำ ความเสียหายกว่า 16 ล้านบาท